எலி மருந்துக்காரனின் பகல் சாப்பாட்டு நேரம் 1 எலிமருந்து விளம்பரம் எழுதிய ஒற்றைக்கால் பலகையை ஓட்டல் சுவரில் சார்த்திவிட்டு எலி நஞ்சு விற்பவன் நடைபாதையில் மதியச் சாப்பாட்டுக்கு உட்கார்ந்து விட்டான். விளம்பரப் பலகைக்கு முதுகைக் காட்டிக்கொண்டு, சத்தம் கூடி எழும் அரசமர நிழலில் அவன். விரக்தியடைந்த பலகை சுவரை வெறித்துக்கொண்டு தண்டிக்கப் பட்டதுபோல நிற்கிறது. மனதில் உள்ளதை மறைத்துவிட்டு வடிவமில்லாத எதையும் அறிவிக்காத வெறுமையான பின்புறத்தைப் போகிறவன் வருகிறவனுக்குக் காட்டியபடி. மரச் சட்டகத்தில் பரந்து கிடக்கும் சலனமில்லாத…